**38/2020. (IV.28.) „pm.” sz. h a t á r o z a t**

**a Karcag, Kálvin u. 1. sz. (12 hrsz) alatti, 60 m2 alapterületű nem lakás céljára szolgáló helyiség bérbeadásáról szóló 67/2013. (III.28.) „kt” sz. határozat módosításáról**

Karcag Városi Önkormányzat Polgármestere az Alaptörvény 53. cikk (1) bekezdése alapján a Kormány által kihirdetett veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörömben eljárva, továbbá a Karcag Városi Önkormányzat Képviselő-testületének az önkormányzat tulajdonában lévő lakások és nem lakás céljára szolgáló helyiségek bérbeadásáról szóló 10/2019. (IV.26.) önkormányzati rendeletének 2. § (1) bekezdés b) pontja, valamint az 5. § d) pontja alapján a Karcag, Kálvin u. 1. sz. (12 hrsz) alatti, 60 m2 alapterületű nem lakás céljára szolgáló helyiség bérbeadásáról szóló 67/2013. (III.28.) „kt” sz. határozatának (továbbiakban: Határozat) módosításában az alábbiak szerint döntök:

1. A Határozat 4. pontjában szereplő „A bérleti jogviszony időtartama: 2013. április 1. – 2016. március 31.” szövegrész helyébe a „A bérleti jogviszony időtartama: 2013. április 1. – 2020. december 31.” szövegrész kerül.
2. A Határozat egyéb részei változatlanok maradnak.
3. Felkérem a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: azonnal

Erről értesülnek:

1. Karcag Városi Önkormányzat Szociális és Egészségügyi Bizottság tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, Szervezési Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
7. Karcagi „Erőforrás” Vagyonhasznosító és Szolgáltató Kft., 5300 Karcag, Kossuth tér 14.
8. Tóthné Czinege Mária 5300 Karcag, Erkel Ferenc utca 15. (Költségvetési, Gazdálkodási és Kistérségi Iroda Gazdálkodási Csoport által)

Karcag, 2020. 04. 21.

**(: Dobos László :)**

polgármester